Diari Oficial de la Generalitat Valenciana


Sumari del DOGV 4885, del 17-11-2004 (2004/11547)

RESOLUCIÓ de 2 de novembre de 2004, del director general de Personal Docent de la Conselleria de Cultura, Educació i Esport, per la qual es modifica la llista d'aspirants seleccionats en el procediment selectiu convocat per Orde de 4 de maig de 2004 i la Resolució de 15 de setembre de 2004, del director general de Personal Docent, per la qual es nomena funcionaris en pràctiques els aspirants seleccionats en el marc de l'esmentat procediment.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4885

Data del DOGV
:   17-11-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/11320


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 2 de novembre de 2004, del director general de Personal Docent de la Conselleria de Cultura, Educació i Esport, per la qual es modifica la llista d'aspirants seleccionats en el procediment selectiu convocat per Orde de 4 de maig de 2004 i la Resolució de 15 de setembre de 2004, del director general de Personal Docent, per la qual es nomena funcionaris en pràctiques els aspirants seleccionats en el marc de l'esmentat procediment. [2004/M11398]
  
Per Orde de 4 de maig de 2004, de la Conselleria de Cultura, Educació i Esport, es va convocar concurs oposició per a l'ingrés en el cos de mestres, i, de conformitat amb el que preveu la base 8.7, les comissions de selecció una vegada rebudes les puntuacions atorgades pels tribunals van agregar als candidats que van superar les dos proves de la fase d'oposició la puntuació obtinguda en la fase de concurs, a l'efecte d'obtindre la puntuació global, una vegada ponderades en la forma prevista en el Reial Decret 334/2004, de 27 de febrer, i, conseqüentment, elaborar una llista amb els aspirants seleccionats i que poden passar a la fase de pràctiques, de la qual s'eleva un exemplar a l'administració convocant.
  
Rebuda eixa llista i feta la seua revisió, esta Direcció General ha detectat errors de càlcul en l'apartat corresponent a la baremació de l'experiència docent, per la qual cosa és procedent la seua rectificació en el sentit d'incloure a la llista d'aspirants seleccionats per a passar a la fase de pràctiques Raquel Crespo Arnandis, Gladys Aurelia Bernatto Ruescas i María Dolores Díaz Bernabé.
  
En virtut d'això, i de conformitat amb el que establix l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:
  
Primer
  
Incloure a la llista d'aspirants que han superat les proves selectives convocades per Orde de 4 de maig de 2004 per a l'ingrés en el cos de mestres, en l'especialitat d'Anglés, pel torn lliure, Raquel Crespo Arnandis, amb una puntuació global de 6,2333 punts, i en l'especialitat d'Educació Infantil, pel torn lliure, Gladys Aurelia Bernatto Ruescas, amb una puntuació global de 7,3777 punts, i Mª Dolores Díaz Bernabé, amb una puntuació global de 7,3689 punts.
  
Segon
  
Modificar la Resolució de 15 de setembre de 2004, d'esta Direcció General, per la qual es nomena funcionaris en pràctiques els aspirants seleccionats en el marc de l'esmentat procediment selectiu, en el sentit d'incloure les opositores esmentades en l'annex I com a funcionàries en pràctiques pel cos de mestres i per la respectiva especialitat, segons s'expressa en l'annex de la present resolució, i queda tal nomenament condicionat al compliment per les aspirants dels requisits exigits en la base 2 de la convocatòria.
  
Tercer
  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional quinzena de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació.
  
València, 2 de novembre de 2004.- El director general de Personal Docent: José Antonio Rovira Jover.
  
ANNEX
  
DNI Cognoms i Nom Especialitat
  
295976849 BERNATTO RUESCAS,
  
 GLADYS AURELIA EDUCACIÓ INFANTIL
  
369115036 CRESPO ARNANDIS, RAQUEL ANGLÉS
  
305164695 DÍAZ BERNABÉ, Mª DOLORES EDUCACIÓ INFANTIL